Publication: Magyar Közlöny
Issue: MK-2009-84 (Year: 2009, Number: 84)
Era: 2004-2010
Section: 3. § (1) Az adózás rendjérõl szóló 2003. évi XCII. törvény (a továbbiakban: Art.) 156. §-ának (2) bekezdése helyébe a következõ rendelkezés lép:
Paragraph Index: 19

(4) Az Art. 156/A. §-ának (10) bekezdése helyébe a következõ rendelkezés lép: „(10) Az árverést az nyeri, aki a legmagasabb összegû érvényes vételárat ajánlotta fel, ha pedig e vételi ajánlat vonatkozásában a települési önkormányzat a külön törvény szerinti elõvásárlási jogát gyakorolta, a települési önkormányzat az árverés nyertese. Az árverés nyertesét az árverést lebonyolító adóhatóság e tényrõl elektronikus úton az elektronikus árverés lezárultát követõen haladéktalanul értesíti. Az elektronikus értesítés tartalmazza, hogy a nyertes az értesítést követõ 8 napon belül köteles megjelenni az árverést lebonyolító adóhatóságnál és a vételárat elektronikus úton vagy ingóság esetében készpénzben megfizetni vagy igazolni, hogy a vételárat átutalási megbízás vagy postai készpénz átutalási megbízás útján megfizette. Az adóhatóság egyidejûleg postai úton is értesíti a nyertest az elektronikus értesítésben közöltekrõl. Ingatlan esetében az adóhatóság a vételár megfizetésére 60 napig terjedõ halasztást adhat, ha azt a vételár nagyobb összege vagy más fontos körülmény indokolttá teszi.”

Source: https://magyarkozlony.hu/hivatalos-lapok/c1afa942ccf6e0a1b54be159aeba8dce35237f77/dokumentumok/b0a6ad9b80f5a0c107a326cf17503a476734b1ac/letoltes